Галгас

Галгас овог нь дөрвөн ойрадын хошууд аймгийн ноёдын ургийн овог. 15-р зууны эхээр Хорчин аймгаас хэсэг албатаа авч салж нүүгээд чоросын Тогоон тайшийг түшиж нутаглах болсон хорчины Өрөгтөмөр тайжийн аймгийг хошууд, харин түүний хүү Дүүрэн дөчингийн гурван хүү Төмөр, Төгүдэй, Чинсан нарын үеэс овгийн нэрийг галгас болгож "гурван эцэг галгас" гэх нэршил үүссэн. 

Тод бичгийн сурвалж, төвөд болон хятад сурвалжийн үндсэн дээр эдүгээ хүртэл Хөхнуурын Хошууд монголчуудын дунд уламжлагдан ирсэн аман түүх, зүйр цэцэн үг болон ерөөлийн үг зэрэг ардын аман зохиолыг шинжилж үзэхэд овгийн нэрийн утгыг галтай холбож "галаас авшиг авсан", "галаас төрсөн" гэж үздэг. Харин хэл шинжлэлийн эрдэмтэдийн үзлээр Алтай хэлний “ард олон, олон түмэн” гэсэн утгатай. Одоо болтол, тус овгийнхоны хойчис Өвөр Монголын Алшаа болон Хөх нуур, Шинжаан зэрэг газарт амьдарч байна. Одоогоор Монгол Улсад энэхүү ургийн овогтой 10 хүрэхгүй хүн амьдардаг.

 Эшлэл 
Ангилал:Монгол овог аймаг